**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 21.9.2021

**P O Z V Á N K A**

Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 15. zasadnutie obecného zastupiteľstva Obce Klenov,

ktoré sa uskutoční dňa 27.09.2021 (pondelok) o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Správa o plnení rozpočtu obce
6. Žiadosť obce Bzenov o spolufinancovanie
7. Žiadosť o odkúpenie obecného pozemku
8. Žiadosť o zámenu pozemkov
9. Rôzne
10. Diskusia
11. Uznesenie
12. Záver

Kamila Bogdaňová v.r.

starostka obce

Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z pätnásteho zasadnutia obecného zastupiteľstva v Klenove,**

**konaného dňa 27.09.2021**

**–––––––––––––––––––––––––––––––––––––––––––––––––––––––––-**

Pätnáste zasadnutie obecného zastupiteľstva v Klenove otvorila a viedla starostka obce. Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení v znení zmien a doplnkov.

b/ podľa podpísanej prezenčnej listiny je prítomná nadpolovičná väčšina poslancov obecného zastupiteľstva, na základe čoho vyhlásila zasadnutie obecného zastupiteľstva za uznášania schopné.

**K bodu 2 - určenie zapisovateľa, overovateľov zápisnice, voľba návrhovej komisie**

Overovateľ zápisnice: Tomaščinová Anna

Návrhová komisia: Fiľakovský Martin, Mgr. Mikulová Mariana, Tomaščinová Anna

Zapisovateľ: Petrašovičová Ľudmila

**Uznesenie:**

**Obecné zastupiteľstvo volí návrhovú komisiu v zložení Fiľakovský Martin, Mgr. Mikulová Mariana, Tomaščinová Anna**

Hlasovanie poslancov:

za: 4 proti: - Zdržal sa: - Neprítomní pri hlasovaní: -

**K bodu 3 – Schválenie programu rokovania**

Starostka obce prečítala program zasadnutia a zároveň požiadala prítomných poslancov o prípadné ich doplnenie.

**Uznesenie:**

**Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie poslancov:

za: 4 proti: - Zdržal sa: - Neprítomní pri hlasovaní: -

**K bodu 4 – informácia o plnení uznesení**

Starostka obce informovala poslancov o skutočnostiach pri vysporiadaní nehnuteľnosti k.ú. Klenov, parcely KN-E 1022/2 zapísanej na LV 466. Informovala aj o opätovnom neúspešnom vyhlásení výberového konania na obsadenie funkcie hlavného kontrolóra obce Klenov.

**Uznesenie:**

**Obecné zastupiteľstvo berie na vedomie správu o plnení uznesení z ostatného zasadnutia Obecného zastupiteľstva.**

Hlasovanie poslancov:

za: 4 proti: - Zdržal sa: - neprítomní pri hlasovaní:

**K bodu 5 – správa o plnení rozpočtu obce k 31.8.2021**

Správa o plnení rozpočtu obce k 31.8.2021 bola poslancom obecného zastupiteľstva zaslaná elektronicky a tvorila  prílohu pozvánky. K plneniu rozpočtu neboli zo strany poslancov boli vznesené žiadne pripomienky.

**Uznesenie:**

**Obecné zastupiteľstvo zobralo na vedomie správu o plnení rozpočtu obce k 31.8.2021**

Hlasovanie poslancov:

za: 4 proti: - Zdržal sa: - neprítomní pri hlasovaní:

**K bodu 6 – žiadosť obce Bzenov o spolufinancovanie**

Starostka obce prečítala prítomným poslancom žiadosť Obce Bzenov o spolufinancovanie pri rekonštrukcii obvodného zdravotného strediska Bzenov. Spolufinancovanie zo strany obcí bolo vypočítané podľa počtu obyvateľov. Pre obec Klenov by bola vo výške 2050,- Eur. Obecné zastupiteľstvo nesúhlasilo so spolufinancovaním nákladov vzniknutých pri rekonštrukcii obvodného zdravotníckeho zariadenia v Bzenove.

**Uznesenie:**

**Obecné zastupiteľstvo nesúhlasí so spolufinancovaním rekonštrukcie spádového zdravotného strediska v Bzenove.**

Hlasovanie poslancov:

za: 4 proti: - Zdržal sa: - neprítomní pri hlasovaní: -

**K bodu 8 – Žiadosť o odkúpenie obecného pozemku**

Starostka obce prečítala žiadosť Ing. Aleny Bockovej, Klenov 22 o odkúpenie časti obecného pozemku parc. č. KN-E 1/15 – zastavané plochy a nádvoria o výmere 722m2 (priložený geometrický plán).

Po dlhej rozprave obecné zastupiteľstvo schválilo zámer predaja časti nehnuteľnosti vo vlastníctve obce Klenov.

**Uznesenie:**

**Obecné zastupiteľstvo schvaľuje podľa §9a ods. 8 písm. e) zákona SNR č. 138/1991 Zb. o majetku obcí v znení neskorších predpisov - zámer predaja nehnuteľnosti vo vlastníctve obce Klenov – časť pozemku v k.ú. Klenov parcelné číslo: KN- E 1/15 (podľa geometrického plánu parcela KN – C 139/3) - zastavaná plocha a nádvorie o výmere 722 m2 a posudzuje predaj ako prípad hodný osobitného zreteľa.**

**Dôvodom prípadu hodného osobitného zreteľa je, že pozemok užívala rodina žiadateľky od roku 1998, za ktorý platili až do roku 2008 obecnému úradu nájomné. Tento pozemok zároveň slúži žiadateľovi ako prístupová cesta do intravilánu obce a k vývozu zo žumpy. Obec v súčasnosti nemá záujem o iné využitie pozemku.**

Hlasovanie poslancov:

za: Tomaščinová Anna, Fiľakovský Martin, Petrašovičová Ľudmila

proti: -

zdržal sa: Mgr. Mikulová Mariana

neprítomní pri hlasovaní: -

**K bodu 9 – Žiadosť o zámenu pozemkov**

Starostka obce prečítala žiadosť Ing. Mgr. Jána Koľa a Mgr. Dany Koľovej Dvorskej, Fintická 6/B, Prešov o zámenu pozemkov. Ide o zámenu pozemkov v k.ú. Klenov, na ktorých sa nachádza miestna komunikácia do obce, časť parcely KN E 1/18 – zastavaná plocha o výmere 282 m2 a parcela KN E 1/16 – zastavaná plocha o výmere 89m2 za časť obecného pozemku KN-E – 1/15 – zastavaná plocha o výmere 371m2 .

Poslanci po dlhej rozprave súhlasili so zámenou pozemkov, ale s podmienkou účasti poslancov byť prítomní pri vytyčovaní pozemku. K schváleniu zámeny pozemkov dôjde až po predložení geometrického plánu žiadateľa.

**Uznesenie:**

**Obecné zastupiteľstvo berie na vedomie žiadosť o zámenu pozemkov.**

Hlasovanie poslancov:

za: Tomaščinová Anna, Fiľakovský Martin, Petrašovičová Ľudmila

proti: -

zdržal sa: Mgr. Mikulová Mariana

neprítomní pri hlasovaní: -

**K bodu 10 – Rôzne**

Starostka obce informovala poslancov o:

* spustení webovej stránky www.klenov.sk,
* vykonanej exekúcii u pána Mušinku dňa 13.9.2021, psy sú v exekučnej úschove,
* vykonanej údržbe miestnej komunikácie a zábradlia na Panskej záhrade,
* úprave detského ihriska a plánovanej výsadbe drevín na brehu pri detskom ihrisku,
* vykonanej oprave strechy na budúcej budove kultúry a k pripravovaným búracím prácam a objednaní a osadenia okien a dverí do budovy,
* čistení Oddychovej zóny a zhotovovaní prehrádzok klientmi PSRP Prešov,
* príprave čistenia priekop a osadenia odvodňovacích žľabov na miestnej komunikácii pri rod. dome č.182.

**K bodu 11 - diskusia**

Pani Petrašovičová Ľudmila upozornila na prvok na detskom ihrisku, ktorý je potrebný z hľadiska bezpečnosti detí čím skôr dokončiť.

**K bodu 12 – Uznesenie**

Predseda návrhovej komisie Martin Fiľakovský prečítal návrh uznesenia č. 15/2021.

**Hlasovanie poslancov:**

**Za: 4 Proti: - Zdržal sa: - Neprítomní pri hlasovaní: -**

Starostka skonštatovala, že uznesenie je právoplatné**.**

**K bodu 13 – záver**

Starostka poďakovala všetkým za účasť a ukončila pätnáste zasadnutie obecného zastupiteľstva.

Zasadnutie obecného zastupiteľstva bolo ukončené o 20,00 hod.

Zapísala 30.09.2021

Bogdaňová Kamila

Kamila Bogdaňová

starostka obce

Overovateľ zápisnice:

Tomaščinová Anna

**ZÁVERY Z ROKOVANIA**

#### V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 27.09.2021 prijíma

**U Z N E S E N I E  č. 15/2021**

Obecné zastupiteľstvo v Klenove

**A . volí**

1. návrhovú komisiu v zložení:

Fiľakovský Martin, Mgr. Mikulová Mariana a Tomaščinová Anna

**B. berie na vedomie**

1. ústnu správu o plnení uznesení z ostatného zasadnutia Obecného zastupiteľstva
2. správu o plnení rozpočtu obce k 31.8.2021
3. žiadosť pána Ing. Mgr. Jána Koľa a Mgr. Dany Koľovej Dvorskej, Fintická 6/B Prešov o zámenu pozemkov

**C. nesúhlasí**

1. so spolufinancovaním rekonštrukcie spádového zdravotného strediska v Bzenove

**D. schvaľuje**

1. podľa §9a ods. 8 písm. e) zákona SNR č. 138/1991 Zb. o majetku obcí v znení

neskorších predpisov - zámer predaja nehnuteľnosti vo vlastníctve obce Klenov

– časť pozemku v k.ú. Klenov parcelné číslo: KN- E 1/15 (podľa geometrického

plánu parcela KN – C 139/3) - zastavaná plocha a nádvorie o výmere 722 m2

a posudzuje predaj ako prípad hodný osobitného zreteľa. Dôvodom prípadu

hodného osobitného zreteľa je, že pozemok užívala rodina žiadateľky od roku

1998, za ktorý platili až do roku 2008 obecnému úrad nájomné. Tento pozemok

zároveň slúži ako prístupovú cestu do intravilánu obce a k likvidácii žumpy

žiadateľky.

Obec v súčasnosti nemá záujem o iné využitie pozemku.

Kamila Bogdaňová

starostka obce

V Klenove, 30.09.2021